Agrizzi in hof oor beweerde omkopery van oud-LP Vincent Smith | Maroela Media
Angelo Agrizzi (regs), voormalige hoof van Bosasa, en die oud-ANC-LP Vincent Smith, tydens hul hofverskyning. (Skermgreep: NVG)
Die voormalige hoof van die omstrede maatskappy Bosasa, Angelo Agrizzi, sal Woensdag vir die eerste keer saam met die voormalige ANC-LP Vincent Smith in die hof verskyn op aanklagte van bedrog en korrupsie. Agrizzi het Smith glo telkemale omkoopgeld betaal.
Agrizzi word van korrupsie aangekla nadat hy opdrag gegee het dat betaal word vir veiligheidsopgraderingswerk – in die vorm van 'n elektriese heining om Smith se huis – wat in 2014 altesaam R200 000 beloop het.
Smith staan tereg op een aanklag van korrupsie en een aanklag van bedrog. Die tweede klagte hou verband met sy plig as LP om die betalings wat hy van 'n maatskappy, wat tussen 2004 en 2006 kontrakte van meer as 'n R1 miljard by die DKD gekry het, bekend te maak.
Die kontrakte het nog tot verlede jaar geduur, ten spyte van 'n aanbeveling van die spesiale ondersoekeenheid (SOE) tien jaar gelede dat dit opgeskort word.
Smith het hom op 1 Oktober aan die polisie in Alberton oorgegee.
Hy het dieselfde dag nog in die Palm Ridge-landdroshof verskyn en is op borgtog van R30 000 vrygelaat. Hy pleit onskuldig op die aanklagte teen hom.
Agrizzi sou saam met hom verskyn het, maar kon weens mediese redes nie die hofverrigtinge bywoon nie. Die Nasionale Vervolgingsgesag (NVG) het gesê hy sal wel die volgende verskyning bywoon.
Die fluitjieblaser Agrizzi gaan sit en die res gaan loop .Dit is hoekom misdaad so hoog is niemand wil praat of hulle gaan na tronk.
So verskyn die fluitjie baser weer en weer in die hof. – die plunderaars -. " no so much!"
Hy blaas die fluitjie maar niks drasties gebeur nie.
Nee wat laat die dinge net begin gebeur, Agrissi ek hoop jou regspan is reg en dat jy op die ou einde vir jou eerlikheid na al die dinge beloon gaan word. Ek was ook aanvanklik baie kwaad, maar ek besef jy werk daar en dan word goed van jou verwag en jy is tussen 2 vure en die nadeel raak jou nie direk nie tot op 'n dag….. So is dit